E si alçada ovieren del pleito, deve auer el fiel una tercia de cada dia de quantos dias siguier el pleito por raçon de alçada , e si dijier que gelo non prueba , e la demanda fuer de cinco sueldos arriba fasta mil maravedis, devel jurar con obrero, que sea cal como Cavallero , o Escudero , e devese salvar a la puerta de la Ygresia , si fuer cavallero, la espada en cinta, e las espuelas calçadas; si fuer escudero, la espada al cuello , e la espuela derecha calçada ; e si fuer la demanda de cinco sueldos en ayuso, deve dar un ome, que jure por el qualquisier.